CELEX: 62021CN0739
Language: sk
Date: 2021-12-01 00:00:00
Title: Vec C-739/21 P: Odvolanie podané 1. decembra 2021: Európska komisia proti rozsudku Všeobecného súdu (tretia rozšírená komora) z 22. septembra 2021 v spojených veciach T-639/14 RENV, T-352/15 a T-740/17, Dimosia Epicheirisi Ilektrismou AE (DEI)/Európska komisia, ktorú v konaní podporuje Mytilinaios AE – Omilos Epicheiriseon

24.1.2022   
            
            
               SK
            
            
               Úradný vestník Európskej únie
            
            
               C 37/24
            
         
      Odvolanie podané 1. decembra 2021: Európska komisia proti rozsudku Všeobecného súdu (tretia rozšírená komora) z 22. septembra 2021 v spojených veciach T-639/14 RENV, T-352/15 a T-740/17, Dimosia Epicheirisi Ilektrismou AE (DEI)/Európska komisia, ktorú v konaní podporuje Mytilinaios AE – Omilos Epicheiriseon
      (Vec C-739/21 P)
      (2022/C 37/32)
      Jazyk konania: gréčtina
      
         Účastníci konania
      
      
         Odvolateľka: Európska komisia (v zastúpení: Antonios Bouchagiar a Paul-John Loewenthal, splnomocnení zástupcovia)
      
         Ďalší účastníci konania: Dimosia Epicheirisi Ilektrismou AE (DEI) (žalobkyňa v konaní v prvom stupni)
      Mytilinaios AE – Omilos Epicheiriseon (vedľajší účastník v konaní v prvom stupni)
      
         Návrhy odvolateľky
      
      Odvolateľka navrhuje, aby Súdny dvor:
      
                  —
               
               
                  zrušil rozsudok Všeobecného súdu (tretia rozšírená komora) z 22. septembra 2021 v spojených veciach T-639/14 RENV, T-352/15 a T-740/17, DEI/Komisia,
               
            
                  —
               
               
                  vyhlásil konečný rozsudok o žalobe v prvom stupni vo veci T-740/17 a zamietol ju (subsidiárne vyhlásil konečný rozsudok, ktorým zamietne tretí a štvrtý žalobný dôvod na zrušenie a prvú a druhú časť piateho žalobného dôvodu na zrušenie, a vrátil vec T-740/17 Všeobecnému súdu, pokiaľ ide o zostávajúce žalobné dôvody) a určil, že žaloba vo veciach T-639/14 RENV a T-352/15 sa stala bezpredmetnou, a preto už nie je potrebné o nej rozhodnúť, a
               
            
                  —
               
               
                  uložil odporkyni a žalobkyni v konaní v prvom stupni povinnosť nahradiť trovy konania.
               
            
         Odvolacie dôvody a hlavné tvrdenia
      
      Odvolateľka uvádza jediný odvolací dôvod.
      Podľa odvolateľky Všeobecný súd nesprávne vyložil a uplatnil článok 107 ods. 1 ZFEÚ, pretože usúdil, že Komisia nemohla vylúčiť existenciu výhody použitím kritéria súkromného subjektu v trhovom hospodárstve v súvislosti s rozhodcovským konaním medzi DEI a Mytilinaios, a mala rozhodnúť o tom, či sadzba určená rozhodcovským súdom odráža trhovú cenu, pretože s rozhodcovským súdom sa malo zaobchádzať rovnako ako s bežným štátnym súdom.
      Pre toto nesprávne právne posúdenie Všeobecný súd nesprávne usúdil, že Komisia mala mať pochybnosti v zmysle článku 4 ods. 4 nariadenia 2015/1589 (1), na základe ktorých mala začať formálne vyšetrovacie konanie podľa článku 108 ods. 2 ZFEÚ v súvislosti so sadzbou stanovenou arbitrážnym súdom.
      
         (1)  Nariadenie Rady (EÚ) 2015/1589 z 13. júla 2015 stanovujúce podrobné pravidlá na uplatňovanie článku 108 Zmluvy o fungovaní Európskej únie (Ú. v. EÚ L 248, 2015, s. 9).